08/09/2011 | Administración LocalMunicipal
Teo
Bases da convocatoria pública para a elección de Xuíz de Paz substituto

Finalizado, por renuncia, o mandato do Xuíz de Paz substituto do Concello de Teo e para dar cumprimento ao acordado pola Sala de Goberno do Tribunal Superior de Xustiza de Galicia de oficiar a este Concello para que se inicie novo expediente ao efecto, efectúase convocatoria pública, co fin de que as persoas interesadas poidan presentar as instancias, no Rexistro do Concello de Teo, durante o prazo de 15 días hábiles, contados a partir do seguinte ao da publicación da convocatoria no BOP da Coruña. A convocatoria publicarase igualmente, mediante edictos, no taboleiro de anuncios do Concello, no Xulgado Decano de Primeira Instancia e Instrucción de Santiago e no propio Xulgado de Paz. Para poder concorrer precísanse os seguintes requisitos: a) Ser español. b) Ser maior de idade. c) Non estar incurso nalgunha das causas de incapacidade, incompatibilidade ou prohibicións recollidas na Lei Orgánica do Poder Xudicial, concretamente nos seus artigos 303 e 389 e ss. Segundo o artigo 303 LOPX están incapacitados os impedidos física ou psíquicamente para a función xudicial, os condenados por delito doloso mentres non obtiveran a rehabilitación, os procesados ou inculpados por delito doloso en tanto non sexan absoltos ou se dicte auto de sobreseimento, e os que non estean en pleno exercicio dos seus dereitos civís. Os interesados deberán achegar coa solicitude, segundo o modelo que lle será facilitado no Rexistro Xeral do concello, a seguinte documentación: a) Certificación de nacemento ou fotocopia compulsada do documento nacional de identidade. b) Declaración responsable na que se faga constar os seguintes extremos: - Que é español, maior de idade e non se atopa impedido física ou psiquicamente para a función xudicial. - Que non foi condeado por delito doloso ou, no seu caso, que se conqueriu a rehabilitación - Que non se atopa procesado ou inculpado por delito doloso - Que se atopa en pleno exercicio dos seus dereitos civís c) Certificado de Rexistro Central de Penados e Rebeldes. d) Xustificación de méritos que alegue o solicitante.4.- PROCEDEMENTO. Transcorrido o prazo para a presentación de solicitudes, polo Pleno do Concello procederase á elección de Xuíz de Paz substituto entre as persoas que, solicitándoo, reúnan as condicións legalmente establecidas. O acordo adoptarase co voto favorable da maioría absoluta dos membros da Corporación. Se non houbera solicitantes, o Pleno do Concello elexirá libremente con suxeición aos mesmos requisitos de procedemento. O acordo do Concello será remitido ao Xulgado Decano de primeira instancia e instrucción de Santiago, que o elevará á Sala de Goberno do Tribunal Superior de Xustiza de Galicia. O nomeamento do Xuíz de Paz substituto será efectuado pola Sala de Goberno do Tribunal Superior de Xustiza de Galicia, por un período de catro anos. Teo, 29 de agosto de 2011 O alcalde acctal. Rafael C. Sisto Edreira Dilixencia.- As bases que anteceden, compostas de dúas follas, numeradas e rubricadas por min, foron aprobadas por Decreto da alcaldía de 29 de agosto de 2011 (res.595 /2011). En Teo, a 29 de agosto de 2011. A secretaria xeral Virginia Fraga Díaz